מרטין דמפסי

מרטין דמפסי (באנגלית: Martin E. Dempsey; נולד ב-14 במרץ 1952) הוא גנרל אמריקאי, לשעבר יושב ראש המטות המשולבים של הכוחות המזוינים של ארצות הברית. קודם לכן שירת כראש מטה צבא ארצות הברית.

ביוגרפיה
דמפסי נולד ב-14 במרץ 1952 בג'רזי סיטי, ניו ג'רזי, למשפחה ממוצא אירי. הוא גדל בעיר בייון הסמוכה והתקבל ללימודים באקדמיה הצבאית של וסט פוינט. עם סיום לימודיו כקצין שריון בדרגת סג"ם. במלחמת המפרץ לחם כקצין האג"מ של חטיבה 3 בדיוויזיית השריון ה-3. בהמשך שימש כמפקד רגימנט השריון ה-3 וכמפקד האוגדה המשוריינת ה-1. דמפסי פיקד על האוגדה בעת הלחימה בעיראק, בה לכדו אנשיו את מוקתדא א-סדר.

מאוגוסט 2005 ועד אוגוסט 2007 כיהן דמפסי כמפקד על פיקוד הביטחון הרב-לאומי למעבר עיראק (MNSTC-I). לאחר מכן שימש כסגן מפקד פיקוד מרכז של ארצות הברית מאוגוסט 2007 ועד 23 במרץ 2008. בתפקידו הבא שימש כממלא מקום מפקד פיקוד מרכז בין ה-24 במרץ 2008 ועד ה-30 באוקטובר 2008, ובסיומו מונה לתפקיד מפקד פיקוד האימונים וההדרכה של צבא ארצות הברית מה-8 בדצמבר 2008 ועד 11 באפריל 2011. ב-11 באפריל 2011 מונה לראש מטה צבא ארצות הברית וב-30 בספטמבר 2011 מונה ליו"ר המטות המשולבים.

בינואר 2012 הגיע לביקור בישראל, שבמהלכו נפגש עם ראש ממשלת ישראל בנימין נתניהו, נשיא מדינת ישראל שמעון פרס, שר הביטחון אהוד ברק והרמטכ"ל רא"ל בני גנץ. דמפסי אף קיים עם גנץ מספר פגישות עבודה בארצות הברית. ביוני 2015 ביקר פעם נוספת בישראל והוענק לו אות הערכה מטעם הרמטכ"ל.

במאי 2015 נבחר ג'וזף דנפורד להחליף את דמפסי בתפקיד יו"ר המטות המשולבים. דמפסי סיים את תפקידו ב-25 בספטמבר באותה שנה.

קישורים חיצוניים

 

 
 .
 .

הערות שוליים

יושבי ראש המטות המשולבים
אמריקאים מעוטרי אות לגיון ההצטיינות
מעוטרי כוכב הארד
מעוטרי מדליית השירות המצוין (צבא ארצות הברית)
ראשי המטה של צבא ארצות הברית
מעוטרי מדליית השירות המצוין של מחלקת ההגנה
מעוטרי אות הערכה מטעם הרמטכ"ל
אמריקאים שהופיעו ברשימת טיים 100
אמריקאים ממוצא אירי
מפקדי פיקוד האימונים וההדרכה של צבא ארצות הברית
מפקדי הדיוויזיה המשוריינת הראשונה (ארצות הברית)
שריונאים אמריקאים
בוגרי האקדמיה הצבאית של ארצות הברית
מעוטרי מדליית השירות המצוין של חיל האוויר
מעוטרי מדליית השירות המצוין של משמר החופים
מעוטרי מדליית השירות המצוין של הצי
מעוטרי מסדר הכבוד של הרפובליקה הפדרלית של גרמניה
מפקדים בלגיון הכבוד
אמריקאים שנולדו ב-1952